**Kohtupsühhiaatria eksperdi kutse**

2009. aastal said alguse Eesti Psühhiaatrite Seltsi kohtupsühhiaatria sektsiooni ja riiklikult tunnustatud kohtupsühhiaatria- psühholoogia ekspertide poolt korraldatud koosolekud kohtupsühhiaatriaeksperdi kutse loomise teemal eesmärgiga kirjeldada teadmisi ja oskusi mida psühhiaater vajab kohtupsühhiaatrilise ekspertiisi tegemiseks, mis looksid eelsuse kohtupsühhiaatriliste ekspertiiside kvaliteedi parandamiseks. 2010. aastal alustas moodustatud töögrupp kohtupsühhiaatria eksperdi kutsestandardite välja töötamist. 03.09.2012 kehtestati **kutsestandard** Kohtupsühhiaatriaekspert, tase 7 ja Kohtupsühhiaatriaekspert, tase 8, milles on **määratletud kutsete kompetentsinõuded.**

Kohtupsühhiaatriaekspert, tase 7 (kutsestandardi kirjeldus: <https://www.kutseregister.ee/ctrl/et/Standardid/vaata/11020525> ) kutse taotlemisel on nõutav kohustuslike kompetentside (kohtupsühhiaatriliste ekspertiiside tegemine, enesearendamine ja valdkonna arendamine, kutset läbiv kompetents) tõendamine ning lisaks on võimalik tõendada valitavad kompetentsid (seksuaalse hälbega isikute kohtupsühhiaatriliste ekspertiiside tegemine, laste ja noorukite kohtupsühhiaatriliste ekspertiiside tegemine).

Kohtupsühhiaatriaekspert, tase 8 (kutsestandardi kirjedus: <https://www.kutseregister.ee/ctrl/et/Standardid/vaata/10641181> ) kutse taotlemisel on nõutav kohustuslike kompetentside kohtupsühhiaatriliste ekspertiiside tegemine, ekspertide tegevuse koordineerimine kompleks- ja komisjonilistes ekspertiisides, enesearendamine ja valdkonna arendamine, koolitamine ja juhendamine, kutset läbiv kompetents) tõendamine ning lisaks on võimalik tõendada valitavad kompetentsid (seksuaalse hälbega isikute kohtupsühhiaatriliste ekspertiiside tegemine, laste ja noorukite kohtupsühhiaatriliste ekspertiiside tegemine).

Kutsesüsteemi toimimist reguleerib 1.09.2008 kehtima hakanud [kutseseadus](http://www.riigiteataja.ee/akt/114032014062?leiaKehtiv). Süsteemi arendamise ja hoidmisega tegeleb Kutsekoda – vt. lisaks [Kutsekoda](http://www.kutsekoda.ee/et/index)

Kutse kohtupsühhiaatriaekspert, tase 7 ja kohtupsühhiaatriaekspert, tase 8 väljaandmise õigust omab alates 17.04.2013 EKEI. Kutse andmise aluseks EKEI-s on Vara- ja Isikukaitse Kutsenõukogu poolt 04.04.2023 otsusega nr 26 kinnitatud Eesti Kohtuekspertiisi Instituudi justiits- ja kohtuteenistuse kutseala kutsete andmise kord. Kutse andmise kuulutatakse välja vähemalt kord aastas.

Kohtupsühhiaatriaeksperdi kutse andjaks on EKEI juurde on moodustatud [**kutsekomisjon**](http://www.kutsekoda.ee/et/kutseregister/kutseandjad/10086650/komisjonid)**.**

Kutsekomisjoni juurde moodustatud **hindamiskomisjon** hindab kutsetaotleja poolt esitatud dokumentide põhjal kohtupsühhiaatriaeksperdi kutset taotlevate isikute vastavust kutse taotlemise eeltingimustele ja kutsestandardites kehtestatud kompetentsidele. Kutse saajale väljastatakse vastav tunnistus. Kutsetunnistus kehtib alates selle väljaandmise kuupäevast viis aastat.

**Kohtupsühholoogia eksperdi kutse**

Kliinilise kohtu- ja korrektsioonipsühholoogi [kutsestandard](%EF%82%A7%09Ps%C3%BChholoogia-alaste%20eksperdiarvamuste%20andmine%20menetlusasjades.%20Kohtups%C3%BChhiaatriaekspertiiside%20kavandamine%20ja%20l%C3%A4biviimine) on kehtestatud 2013.a. Kliinilise kohtu- ja korrektsioonipsühholoogia  taotlemise eeltingimuseks on kehtiv [kliinilise psühholoogi kutse](https://www.kutseregister.ee/ctrl/et/Standardid/vaata/11197801?open_spec=1#stand_spets_div_container) ning selle kutse omandamise järgselt kvalifikatsioon on kliinilise psühholoogi kutse ning sellel järgnevalt erialane täiendkoolitus ja juhendatud praktiseerimine. Kliinilise kohtu- ja korrektsioonipsühholoogia kutse andja on [Eesti Psühholoogide Liit](https://www.kutseregister.ee/ctrl/et/KAO/vaata/10086668), kelle poolt on vastavalt Kutseseaduse nõuetele loodud Kutsekomisjon.

Kehtiva kutsega ekspertide nimekiri on leitav Kutsekoja kodulehel. <https://www.kutseregister.ee/et/kutsed/avalik_kutsetunnistused/>